Türkiye İş Bankası

თურქეთის საქმიანი ბანკი (; ასევე , იშბანკი) — თურქეთის უმსხვილესი ბანკი. თურქეთის რესპუბლიკაში დაფუძნებული პირველი ბანკი. იშბანკი 96-ე ადგილი დაიკავა „მსოფლიოს ყველაზე მსხვილი 1000 ბანკს“ შორის. 2015 წელს, „Forbes Global 2000“-ის რეიტინგში 447 ადგილი დაიკავა. 2015 წელს, ბანკის საერთო მოგება 3,023 მილიარდი ლირა და 6,8 მილიარდი დოლარი შეადგინა, რომელიც განსაზღვრა ბაზელის აღრიცხვების საერთაშორისო ბანკმა.

ბანკს, სახელმწიფოს შიგნით გააჩნია 1 354 ფილიალი, რაც მას თურქეთში ერთ-ერთ უმსხვილეს ბანკად აქცევს. იშბანკის საერთაშორისო ქსელი შედგება: 16 ფილიალი ჩრდილოეთ კვიპროსის თურქულ რესპუბლიკაში, ორ-ორი ფილიალი ერაყში, კოსოვოსა და გაერთიანებულ სამეფოში და თითო ფილიალი ბაჰრეინში, კაიროსა და შანხაიში. იშბანკის გერმანიის საბანკო შვილობილ კომპანიას (İşbank GmbH) გააჩნია 13 ფილიალი გერმანიაში და თითო ფილიალი ჰოლანდიაში, საფრანგეთში, შვეიცარიასა და ბულგარეთში. იშბანკის რუსეთის საბანკო შვილობილ კომპანიას (JSC İşbank) რუსეთში 11 ფილიალი აქვს. საქართველოში იშბანკი წარმოდგენილია შვილობილი კომპანიით (სს „იშბანკი საქართველო“), რომელსაც თბილისსა და ბათუმში აქვს ფილიალი.

 ისტორია 
პირველი რეალური ეროვნული ბანკი თურქეთის რესპუბლიკაში, 1924 წლის 26 აგვისტოს, ქემალ ათათურქის მიერ იზმირის პირველ ეკონომიკურ კონგრესზე დაარსდა. იშბანკმა მუშაობა ორი ფილიალით და 37 თანამშრომლით, თავისი პირველი გენერალური მენეჯერის, ჯელალ ბაიარის ხელმძღვანელობით დაიწყო. ბანკი მუშაობა პაკისტანელი მუსლიმების ფულადი და ოქროს დახმარებით დაიწყო, რომელიც პაკისტანელებმა ინდოეთის საიმპერატორო ბანკის მეშვეობით, თურქეთის დამოუკიდებლობის ომის დროს გაგზავნეს.

 წვლილი თურქეთის საბანკო სექტორში 
ყოველდღიური ტრანზაქციების დროს ქვითრების გამოყენება.
ელექტრონული საბანკო საქმიანობის დაწყება ქვეყანაში.
ბანკომატის დანერგვა.
საზღვარგარეთის ფილიალების გახსნა ევროპასა და ჩრდილოეთ კვიპროსის თურქულ რესპუბლიკაში.
დაგროვებითი ანგარიშები.
ურთიერთდახმარების სესხები.
საბავშვო მონეტარული ბანკის შემოღება.
შიდა ფასიანი ქაღალდების განყოფილების შემოღება და ოპერირება.
ინტერაქტიული საბანკო მომსახურება 1996 წლის ივლისიდან
Netmatik-ის აპარატების განთავსება, რაც აძლევს კლიენტებს შორის ონლაინ ბანკინგის საშუალებას, კომპიუტერის ხელმისაწვდომობის გარეშე.
GSM ტელეფონებზე WAP-ის საშუალებით მობილური ბანკინგის დანერგვა.
ბანკიმარტიკის (+) დანერგვა, რომელიც საშუალებას აძლევს პირდაპირ მომხმარებლის ანგარიშზე ფულის შეტანას.
Maximum Cash Point-ის დანერგვა, რომელიც კლიენტებს საშუალებას აძლევს POS მანქანიდან ფულის ამოღებას, სადაც არ არსებობს ბანკომატი.

 ფინანსური ოპერაციები 
2006 წლის დეკემბრის მდგომარეობით, იშბანკის აქციების 41.5% ბანკის საკუთარი საპენსიო ფონდი ფლობს, 28.1% ათათურქის მიერ დაარსებული სახალხო რესპუბლიკური პარტია ფლობს, ხოლო 30.4% თავისუფალ მიმოქცევაშია. 1998 წლის მაისში, თურქეთის ხაზინის მიერ კონტროლირებადი 12,3% გადაეცა ეროვნულ და საერთაშორისო ინვესტორებს.

დღეს ბანკის აქციები სტამბოლისა და ლონდონის საფონდო ბირჟებზეა განთავსებული. 2006 წლის დეკემბრის ბოლოსთვის, ბანკის საბაზრო კაპიტალიზაციამ 17 971 848 ათასი ლირა შეადგინა, რაც იგი თურქეთში კერძო კორპორაციებს შორის მეორე გახადა. 2006 წლის 29 დეკემბრის მდგომარეობით, იშბანკის საბაზრო ღირებულება შეადგენს ISE-ს საბაზრო ღირებულების 7.81%-ს, სადაც 316 კორპორაცია ვაჭრობს და რომლის საბაზრო ღირებულება შეადგენს 230 ტრილიონ ლირაზე მეტს.

რესურსები ინტერნეტში


სქოლიო

კატეგორია:თურქეთის ბანკები
კატეგორია:თურქული ბრენდები